கேள்வி: குளுகோர் - பின்னணி குறித்து விரிவாக சொல்லுங்கள்.
பதில்: குளுகோர் என்று பரவலாகப் பயன்படுத்தப்படும் இந்தச் சொல் ''Gu-Lu-Goq'' (சீனம்: ''牛汝莪'') எனும் சீனச் சொலில் இருந்து தருவிக்கப்பட்ட ஒரு சொல் ஆகும். குளுகோர் என்பது சீனர்கள் சமைக்கப் பயன்படுத்திய ஒரு வகையான புளி.[http://www.penang-traveltips.com/george-town.htm Garcinia atroviridis (asam gelugor). The fruit is native to Peninsular Malaysia and is used mainly in curries, soups and stews as a souring agent.] இந்தப் புளி, குளுகோர் குன்றில் முன்பு அதிகம் காணப்பட்டன. அதில் இருந்து அந்தப் பகுதிக்கு குளுகோர் என்று பெயர் வைக்கப்பட்டது. குளுகோர் புறநகர்ப் பகுதியில் பல வீடமைப்புப் பகுதிகளும், வணிகத் தளங்களும் உள்ளன. ஐலண்ட் கேட்ஸ் ''(Island Glades),'' ஐலண்ட் பார்க் ''(Island Park),'' மிண்டென் அடுக்குமாடி வீடுகள் ''(Minden Heights),'' தாமான் துன் சார்டோன் ''(Taman Tun Sardon),'' தாமான் பிரவுன் ''(Taman Brown),'' புக்கிட் காம்பிர் ''(Bukit Gambir),'' புக்கிட் குளுகோர் ''(Bukit Gelugor),'' சுங்கை குளுகோர் ''(Sungai Gelugor)'' போன்றவற்றைக் குறிப்பிட்டுச் சொல்லலாம். மலேசியாவிலேயே மிகப் பழமையான மலாய்ப் பள்ளிக்கூடம் இங்குதான் உள்ளது. அதன் பெயர் சுங்கை குளுகோர் மலாய்த் தொடக்கப்பள்ளி.[http://www.panoramio.com/photo/2708449 SK Sg Gelugor-was here from 1993 till 2003.]
கேள்வி: குளுகோர் - கம்போங் புவா பாலா பற்றி விளக்கவும்.
பதில்: சுங்கவரி கிராமம் ''(Kampung Kastam),'' புவா பாலா கிராமம் ''(Kampung Buah Pala)'' போன்ற கிராமங்களும் இந்தக் குளுகோர் புறநகர்ப் பகுதியில்தான் உள்ளன. 1812 ஆம் ஆண்டு, டேவிட் பிரவுன் எனும் பிரித்தானியர் முதன்முதலாகக் குளுகோரில் குடியேறினார்.[http://thestar.com.my/metro/story.asp?file=/2010/9/25/north/7075251&sec=north A memorial dedicated to David Brown — Penang’s largest landowner during British rule.] கம்போங் புவா பாலா அமைந்து இருக்கும் இடம் 200 ஆண்டுகளுக்கு முன், பிரித்தானிய காலனி ஆட்சியில் டேவிட் பிரவுன் நிலச்சுவான்தாரருக்குச் சொந்தமாக இருந்தது. அதைத் தவிர, புக்கிட் குளுகோர் பகுதியில் டேவிட் பிரவுனுக்கு ஏராளமான நிலங்கள் சொந்தமாக இருந்தன. அந்த நிலங்களில் அவர் தேங்காய், ஜாதிக்காய் முதலியன பயிரிட்டிருந்தார். இந்தத் தோட்டங்களில் ஏராளமான தமிழர்கள் வேலை செய்து வந்தனர். இந்தப் பகுதி முழுவதும் பிரவுன் எஸ்டேட் என்றே அழைக்கப்பட்டு வந்தது. இன்றும் அவர் பெயரில் ஓர் வீடமைப்பு பகுதியும் சில சாலைகளும் அந்தப் பகுதியில் இருக்கின்றன.
கேள்வி: குளுகோர் - தமிழ்க் குடும்பங்கள் பாதிப்பு குறித்து விரிவாக சொல்லுங்கள்.
பதில்: கம்போங் புவா பாலாவிற்கு ஹாய் செப்பரல் எனும் மற்றொரு பெயரும் உண்டு. காலப் போக்கில் இந்தக் கிராமம் தமிழர்களின் மிகப் பழமையான பாரம்பரிய கிராமமானது. பினாங்கு மாநிலத்திலேயே தமிழர்களின் பாரம்பரியத்தைக் கடந்த 200 ஆண்டுகளாகப் பறைச்சாற்றி வந்த பழம்பெரும் கிராமமாகக் கருதப்பட்டது.[http://olaichuvadi.blogspot.com/2009/07/blog-post_796.html பினாங்கு புக்கிட் குளுகோரில் அமைந்துள்ள தமிழர்களின் பாரம்பரிய கிராமமான 'கம்போங் புவா பாலா' அல்லது 'தமிழ் ஐ செப்பரல்'.] வீடமைப்புத் திட்டங்களுக்காகக் கம்போங் புவா பாலா கிராமம் தேவைப்பட்டது. அதனால், 24 தமிழ்க் குடும்பங்கள் பாதிக்கப்பட்டன. அங்கு வாழ்ந்த தமிழர்களை வெளியேற்ற பல்வகையான முயற்சிகள் மேற்கொள்ளப்பட்டன. பல பிரச்னைகளுக்குப் பிறகு, 2013 ஜனவரி மாதம், புவா பாலா கிராம மக்களுக்கு, நூஸ்மெட்ரோ மேம்பாட்டு நிறுவனம், பட்டர்வர்த், தெலுக் ஆயார் தாவாரில் இரட்டை மாடி வீடுகளைக் கட்டி கொடுத்தது.
கேள்வி: குளுகோர் - மலேசிய அறிவியல் பல்கலைக்கழகம் பற்றி விளக்கவும்.
பதில்: பினாங்கு மாநிலத்திலும், மலேசியாவிலும் பிரசித்தி பெற்ற மலேசிய அறிவியல் பல்கலைக்கழகம் குளுகோர் பகுதியில்தான் அமைந்து உள்ளது.